CELEX: 62010TN0140
Language: sk
Date: 2010-03-26 00:00:00
Title: Vec T-140/10: Žaloba podaná 26. marca 2010 — Hans Günter Söns/ÚHVT — Settimio (GREAT CHINA WALL)

5.6.2010   
            
            
               SK
            
            
               Úradný vestník Európskej únie
            
            
               C 148/39
            
         Žaloba podaná 26. marca 2010 — Hans Günter Söns/ÚHVT — Settimio (GREAT CHINA WALL)
   (Vec T-140/10)
   2010/C 148/66
   Jazyk žaloby: angličtina
   
      Účastníci konania
   
   
      Žalobca: Hans Günter Söns (Wehr, Nemecko) (v zastúpení: M. Schwabe, advokát)
   
      Žalovaný: Úrad pre harmonizáciu vnútorného trhu (ochranné známky a vzory)
   
      Ďalší účastník konania pred odvolacím senátom: Alfredo Settimio (Los Angeles, Spojené štáty americké)
   
      Návrhy žalobcu
   
   
               —
            
            
               zrušiť rozhodnutie prvého odvolacieho senátu Úradu pre harmonizáciu vnútorného trhu (ochranné známky a vzory) z 26. januára 2010 vo veci R 281/2009-1,
            
         
               —
            
            
               nariadiť žalovanému vyhlásiť zapísanú ochrannú známka Spoločenstva, ktorá je predmetom návrhu na vyhlásenie neplatnosti za neplatnú, a
            
         
               —
            
            
               zaviazať žalovaného na náhradu trov konania.
            
         
      Žalobné dôvody a hlavné tvrdenia
   
   
      Zapísaná ochranná známka Spoločenstva, ktorá je predmetom návrhu na vyhlásenie neplatnosti: slovná ochranná známka „GREAT CHINA WALL“ pre tovary zaradené do tried 18, 24 a 25.
   
      Majiteľ ochrannej známky Spoločenstva: ďalší účastník konania pred odvolacím senátom.
   
      Účastník, ktorý sa domáha vyhlásenia neplatnosti ochrannej známky Spoločenstva: žalobca.
   
      Rozhodnutie výmazového oddelenia: zamietnutie návrhu na vyhlásenie neplatnosti.
   
      Rozhodnutie odvolacieho senátu: zamietnutie odvolania.
   
      Dôvody žaloby: porušenie článku 7 písm. c) a g) nariadenia Rady (ES) č. 207/2009 tým, že odvolací senát nesprávne uplatnil dané ustanovenia; porušenie medzinárodných dohôd o ochrane zemepisných označení.